***Előterjesztés***

***Pápakovácsi Óvodafenntartó Társulási Tanács testületének, illetve Pápakovácsi, Nóráp, Ganna és Döbrönte Önkormányzatok Képviselő-testületeinek***

***2023. május 22-én tartandó ülésére***

***1. napirendi pont:*** Pápakovácsi Mesevár Német Nemzetiségi Óvoda 2022. évi költségvetésének módosítása

Tisztelt Képviselő-testület!

Az államháztartásról szóló 2011. évi CXCV. törvény 34. §-a alapján:

34. §(1) A helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt.

(2) A helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

(3) A helyi önkormányzati költségvetési szerv bevételi és kiadási előirányzatai a Kormány rendeletében meghatározott esetben a helyi önkormányzati költségvetési szerv saját hatáskörében módosíthatóak, a kiadási előirányzatok egymás között átcsoportosíthatóak.

(4) A képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés - a helyi önkormányzatot érintő módon - a 14. § (3) bekezdése szerinti fejezetben meghatározott támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(5) A nemzetiségi önkormányzat, a társulás, a térségi fejlesztési tanács, valamint az általuk irányított költségvetési szervek előirányzatainak módosítására, átcsoportosítására az (1)-(4) bekezdésben foglaltakat kell alkalmazni, azzal, hogy a képviselő-testület hatáskörét a nemzetiségi önkormányzat testülete, közgyűlése, a társulási tanács, illetve a térségi fejlesztési tanács tagjai gyakorolják, polgármesteren a nemzetiségi önkormányzat elnökét, a társulási tanács elnökét, illetve a térségi fejlesztési tanács elnökét kell érteni.

A Pápakovácsi Mesevár Német Nemzetiségi Óvoda ***2022. évi*** költségvetésének főösszege az eredeti előirányzat alapján ***35.895.023 Ft***. Az Intézmény 2022. évi gazdálkodása az év elején kitűzött szigorú takarékosságnak megfelelően zajlott. A költségvetés módosítására a költségvetési maradvány (2021. évi elfogadott éves beszámoló alapján), egyéb működési bevételek (kerekítési különbözetek), állami támogatások módosulása miatt kerül sor.

A jelenlegi módosítások következtében az óvoda költségvetésének ***módosított*** ***előirányzata 37.369.928 Ft*** lett.

Az előirányzat-módosítás jogcímenkénti részletezését a határozati javaslat mutatja be.

Kérem a tisztelt képviselő-testületeteket, hogy vitassák meg az előterjesztést és annak megfelelően fogadják el a Mesevár Óvoda 2022. évi költségvetésének módosítását.

***Pápakovácsi, 2023.május 10.***

Burghardt Ferenc

elnök